《吴耿先生还北山旧居》
宋代·陈洙

苍浪两鬓斑，尽意六经间。
有术佐明主，无官归故山。
钓台春水碧，吟榭暮云闲。
见说还家后，重将旧史删。

作者简介：（1013—1061）宋建州建阳人，字思道。仁宗庆历二年进士。历殿中侍御史。嘉祐六年上疏助司马光乞早建储嗣，曰：陛下以臣怀异日之图，莫若杀臣之身，用臣之言。疏方上，即饮药以卒。奏下，大计遂定。仁宗闻洙死，赐钱十万。有《春秋索隐论》、《御史奏疏》及文集。